16/04/2013 | Administración LocalMunicipal
Oleiros
Secretaría Xeral
Notificación do Decreto da Alcaldía n.º 1049/13, do 5 de marzo, a “Construeume, S. L. - Concifa, S. L., U. T. E.” ao ser devolta a notificación persoal por “descoñecido”

Tras terse intentado a notificación persoal á “CONSTRUEUME, S. L. - CONCIFA, S. L., U. T. E.” como interesado no expediente de resolución do contrato de obra denominado “Reparación das beirarrúas do parque Rigoberta Menchú e Avda. de Francisca Herrera” e sendo devolta polo Servizo de Correos por “descoñecido”; pola presente, de conformidade co establecido no art.59.5 da Lei 30/1992, do 26 de novembro, de réxime xurídico das administracións públicas e do procedemento administrativo común, notifícaselle o Decreto da Alcaldía n.º 1049/13, do 5 de marzo; que di: “Por Decreto da Alcaldía n.º 3642/12, do 14 de agosto, iniciouse o expediente de resolución do contrato de obra denominado “Reparación das beirarrúas do parque Rigoberta Menchú e Avda. de Francisca Herrera” por suspensión das obras de xeito definitivo, de conformidade co art.220 da Lei 30/2007, do 30 de outubro, de contratos do sector público. Na mesma resolución, concedíaselle á empresa adxudicataria -“Construeume, S. L. – Concifa, S. L., U. T. E.”- un prazo de alegacións e citábaselles para asistir ao acto de comprobación e medición final das obras que tería lugar o día 6 de setembro de 2012. O día 6 de setembro de 2012, non compareceu a empresa a dito acto, tal como se acredita na Acta levantada ao efecto pola Secretaria Xeral do Concello, polo que se acepta a medición aportada polo director de obra, D. Rafael Astor Casalderrey coa liquidación correspondente. De dita liquidación resulta que o saldo é negativo para a “Construeume, S. L. - Concifa, S. L., U. T. E.” nun importe de 29.115,13 € que, despois de deducir a parte non executada é de -14.348,43 €; e descontando a cantidade que lle corresponde aboar ao Concello fai un total de 13.462,43 € como resultado da liquidación a favor do Concello. O expediente tiña como fundamentación xurídica o informe da TAE de Contratación e Patrimonio do 13 de agosto de 2012 que dispón: “Diego Eugenio Maganto Chahlaoui, técnico de Contratación e Patrimonio, emito este informe en cumprimento do disposto polos artigos 172 e 175 do Real decreto 2568/1986, do 28 de novembro (ROF). A.–Natureza deste informe. Este informe emítese na miña condición de responsable do Departamento de Contratación e Patrimonio do Concello, ó abeiro do artigo 172 do ROF, que dispón que en tódolos expedientes informará o responsable da dependencia que tramita o procedemento. De acordo coa regra xeral do artigo 83.1 da Lei 30/1992, do 26 de novembro, do réxime xurídico das administración públicas e do procedemento administrativo común, este informe ten carácter facultativo, e non é vinculante para o órgano que resolve. B.–Obxecto do Informe. A Resolución e liquidación do contrato de obras denominado “Reparación das Beirarrúas do parque Rigoberta Menchú e Avda. Francisca Herrera”. C.–Antecedentes.1.º.–O día 10 de decembro de 2008 asinouse o contrato administrativo para a execución das obras de “Reparación de beirarrúas do Parque Ribogerta Menchú e Avda. de Francisca Herrera”, logo da tramitación do expediente por procedemento negociado e resultando como adxudicataria a unión temporal de empresas “ UTE Construeume S. L. & Concifa, S. L.”, por un importe de 158.620,69 € + IVE. O prazo de execución que se dispuxo para esta obra foi de dezaoito semanas.2.º.–Por decreto da alcaldía n.º 5970/09, do 30 de decembro, aprobáronse as modificacións xurdidas na execución da obra denominada “Reparación das beirarrúas do parque Rigoberta Menchú e Avda. Francisca Herrera descritas no proxecto 97/2009 elaborado pola oficina de proxectos do Concello as cales supuxeron un aumento no importe inicial das obras de 19.453,78 € o que representou unha porcentaxe do 10,57%. As modificacións formalizáronse en documento administrativo o día 12 de febreiro de 2010, outorgánselle un prazo de execución para as modificacións de doce semanas.3.º.–A contratista ten constituidas sendas garantías definitivas: *) 7.931,03 €, constituído o 20/11/08, na obra principal. *) 838,53 €, constituído o 10/02/10, no modificado.4.º.–Constan no expediente varios requerimentos efectuados a empresa sobre a execución urxente de varios partidas, en datas 16 de decembro de 2009 e 4 de xaneiro de 2010, así como a petición dun novo calendario de obra dado que se deron moitos retrasos na execución. Tamén outro requerimento de 27 de maio de 2011 no que se indica que a empresa parou a obra dende 9-08-2010 e que ademais existen tramos mal executados.5.º.–O día 10 de abril de 2012 o enxeñeiro municipal e director das obras, Tayra Anca Elena Osaro Farray, emite informe no que pon de manifesto que o día 9 de agosto de 2010 firmouse a certificación n.º 15, 4.ª, do modificado e que por problemas xurdidos na cesión das rampas hasta que non se consigan os acordos necesarios cos propietarios, non se poden executar. Que nesa data quedan pendentes de executar 14.766,70 € do importe de adxudicación. Tamén indica que a obra está en estado de que pode ser utilizada sin ningún problema para o uso público, por iso propónse a resolución do contrato coa economía mencionada.6.º.–En data 13 de xullo de 2012 o enxeñeiro municipal aporta unha medición final das obras a petición do Departamento de Contratación ao obxecto de poder efectuar a liquidación das obras. Documento que se incorpora ao expediente. D.–Lexislación aplicable. – Texto refundido da Lei de contratos do sector público, aprobado polo Real decreto lexislativo 3/2011, do 14 de novembro (en adiante TRLCSP) dispón na disposición transitoria primeira que os expedientes de contratación iniciados antes da entrada en vigor desta Lei rexeranse pola normativa anterior. A estos efectos entenderase que os expedientes de contratación foron iniciados si se publicara a correspondente convocatoria. – Lei 30/2007, do 30 de novembro, de contratos do sector público (LCSP). – Real Decreto 1098/2001, do 12 de outubro, polo que se aproba o Regulamento xeral da Lei de contratos das administracións públicas (RXLCAP). E.–Fundamentación xurídica. – No artigo 220 da LCSP recóllese como causa de resolución a suspensión das obras por período superior a oito meses e no artigo 222 como efectos da resolución por esta causa di que “en caso de suspensión das obras iniciadas por prazo superior a oito meses, o contratista terá dereito ao 6 por cento do prezo das obras deixadas de realizar en concepto de beneficio industrial, entendéndose por obras deixadas de realizar as que resulten da diferencia entre as reflexadas no contrato primitivo e as súas modificacións e as que ata a data de notificación da suspensión se executaran. Tendo en conta que o importe da obra deixada de realizar como consta no informe do director de obra é de 14.766,70 €, a contratista ten dereito ao 6%, é dicir: 886,00 €. – Tamén debe terse en conta que as obras executadas deben ser obxecto dunha medición e liquidación, para poder resolver o contrato como dispón o artigo 222 apartado 1 “la resolución del contrato dará lugar a la comprobación, medición y liquidación de las obras realizadas con arreglo al proyecto, fijando los saldos pertinentes a favor o en contra del contratista.” Segundo o informe de liquidación do director de obra, esta é negativa para o contratista nun importe de 29.115,13 €. O resultado sería polo tanto: Descontada a cantidade pendente de executar, un saldo negativo para a empresa de 14.348,43, que descontando a cantidade que lle corresponde aboar ao Concello fai un total de 13.462,43 €, como resultado da liquidación a favor do Concello. – O procedemento para a resolución contractual ven establecido no artigo 109 do RXLCAP, o cal establece que a resolución do contrato acordarase polo órgano de contratación de oficio ou a instancia do contratista, cumprindo os requisitos seguintes: • Audiencia ao contratista polo prazo de dez días naturais, no caso de proposta de oficio. • Audiencia, no mesmo prazo, ao avalista ou asegurador si se propón a incautación da garantía. • Informe do servicio xurídico. • Ditame do Consello de Estado ou órgano consultivo equivalente da comunidade autónoma respectiva, cando se formule oposición polo contratista. – De conformidade co establecido no artigo 48 da LCSP, os empresarios que concurran agrupados en unións temporais quedarán obrigados solidariamente e deberán nomear un representante ou apoderado único da unión con poderes bastantes para exercitar os dereitos e cumprir as obrigas que do contrato se deriven ata a extinción do mesmo. Conclusión. –Procede polo tanto acordar o inicio do expediente de resolución contractual e a comprobación, medición e liquidación das obras realizadas para cuio acto debe ser notificado o contratista UTE Contrueume, S. L. Concifa, sin prexuizo de que se lle de traslado da medición final, comprobación e liquidación efectuada polo director de obra e pendente de que sexa contrastada “in situ” por quen designe a empresa e o director de obra. De confirmarse a liquidación o saldo negativo para adxudicataria suporía a necesidade de incautar as garantías definitivas e a derivación de responsabilidade polo exceso. É todo o que expoño neste informe que asino na data que consta no encabezamento”. Así, vistos os antecedentes; no uso das facultades que a Lei me concede. R E S O L V O: PRIMEIRO.–Aproba-la liquidación da obra denominada “Reparación das beirarrúas do parque Rigoberta Menchú e Avda. de Francisca Herrera”. SEGUNDO.–Tendo en conta que a liquidación amosa saldo negativo para a empresa adxudicataria “Construeume, S. L. – Concifa, S. L., U. T. E.”, concederlle un prazo de dez días hábiles para que aboe o importe do saldo negativo. Do contrario, que se proceda á incautación das garantías definitivas constituídas. TERCEIRO.–Resolve-lo contrato administrativo denominado “Reparación das beirarrúas do parque Rigoberta Menchú e Avda. de Francisca Herrera”. CUARTO.–Notifíqueselle aos interesados. QUINTO.–Contra esta resolución, que pon fin á vía administrativa, poderá vostede interpoñe-los recursos seguintes: a) Con carácter potestativo poderá vostede interpor un recurso de reposición diante do mesmo órgano que ditou a resolución impugnada, dentro do prazo de un (01) mes, a contar desde o día seguinte ó de recepción desta notificación, de acordo co que dispón o artigo 116 da LPAC citada. b) Directamente contra esta resolución poderá vostede interpor un recurso contencioso administrativo diante dos Xulgados do Contencioso-Administrativo da cidade da Coruña, no prazo de dous (02) meses, a contar desde o día seguinte ó de recepción desta notificación, de acordo co disposto no artigo 46.1 da Lei 29/1998, do 13 de xullo, reguladora da Xurisdición Contencioso Administrativa (LXCA). No caso de desestimación presunta do recurso de reposición, desestimación que se produce polo transcurso do prazo de un (01) mes desde a presentación do recurso sen que se teña recibido a notificación da resolución correspondente, o prazo para a presentación do recurso contencioso administrativo será de seis (06) meses, a contar desde o día seguinte a aquel no que se produza o acto presunto de acordo coa normativa específica aplicable, segundo o disposto no artigo 46.1 da LXCA citada. Todo o anterior sen prexuízo de que poida vostede formular calquera outro recurso que estime pertinente diante de calquera órgano ou autoridade.” Faiselle saber ao interesado que figura como documento adxunto a este Decreto a liquidación aprobada, documento que consta no expediente á súa disposición no Departamento de Contratación deste Concello. Oleiros, 5 de abril de 2013. O ALCALDE Asdo: Ángel García Seoane